**Robin Fredrik Norell** (s. 18. helmikuuta 1995 Tukholma, Ruotsi) on ruotsalainen jääkiekkopuolustaja, joka pelaa SHL-joukkue IK Oskarshamnissa.

Ura
---

### Seuraura

Norell on Huddinge IK:n kasvatti. Hän siirtyi C-juniori-ikäisenä Djurgårdens IF:ään. Hän toimi kaudella 2012–2013 seuran J18-junioreiden varakapteenina. Chicago Blackhawks varasi Norellin neljännellä kierroksella 111. pelaajana NHL:n varaustilaisuudessa 2013. Saman vuoden elokuussa hän teki ammattilaissopimuksen Djurgårdenin miesten joukkueen kanssa, joka pelasi Ruotsin toiseksi korkeimmalla sarjatasolla HockeyAllsvenskanissa. Norell pelasi joukkueessa kauden aikana 22 runkosarjaottelua tehden viisi syöttöpistettä ja kymmenen Kvalserien-ottelua tehden yhden syöttöpisteen. Djurgårdenin kausi päättyi sarjanousuun SHL:ään. Norell pelasi myös kuusi ottelua epävirallista European Trophy -sarjaa tehden yhden maalin.

Ensimmäisen virallisen miesten pääsarjaottelunsa Norell sai tililleen Mestarien liigassa 24. elokuuta 2014 vieraissa tšekkiläistä HC Zlíniä vastaan. SHL:ssä hän debytoi kauden 2014–2015 avauskierroksella 13. syyskuuta 2014 Växjö Lakers HC:tä vastaan. Norell sai ottelussa jääaikaa 18.49 minuuttia ja hän keräsi teholukeman –1. SHL-uransa avausmaalin Norell teki 10. tammikuuta 2015 vieraissa Växjö Lakers HC:tä vastaan. Kaikkiaan hänen tulokaskautensa toi 48 runkosarja- ja kahdessa playoff-ottelussa tehot 3+6=9. Mestarien liigassa Norell pelasi viisi ottelua ilman tehopisteitä. SHL-kautensa päätteeksi, huhtikuussa 2015 hän siirtyi loppukevääksi amatööritry-out -sopimuksella AHL-joukkue Rockford IceHogsiin, jossa Norell pelasi kolme ottelua ilman tehopisteitä. Toukokuussa hän teki vuoden mittaisen jatkosopimuksen Djurgårdenin kanssa.

SHL-kauden 2015–2016 päätteeksi, maaliskuussa 2016 Norell teki kolmivuotisen tulokassopimuksen Chicago Blackhawksin kanssa. Samalla hänen ilmoitettiin siirtyvän jälleen loppukevääksi Rockford IceHogsin AHL-joukkueen vahvuuteen. Norell pelasi siellä kahdeksan runkosarja- ja kaksi playoff-ottelua tehden kaksi syöttöpistettä. Kauden 2016–2017 hän pelasi siellä kokonaan tehden 65 runkosarjaottelussa tehot 1+8=9. Myös kauden 2017–2018 Norell pelasi kokonaan farmissa. Elokuussa 2018 Blackhawks lainasi hänet kaudeksi 2018–2019 takaisin kotimaahansa Djurgårdenin SHL-joukkueeseen. Joulukuussa Norell teki joukkueen kanssa sopimuksen kahdeksi seuraavaksi kaudeksi. Saman kuun lopulla Blackhawks kauppasi hänet ja puolustaja Brandon Manningin Edmonton Oilersiin vaihdossa puolustaja hyökkääjä Drake Caggiulaan ja puolustaja Jason Garrisoniin. Norell jatkoi kuitenkin Djurgårdenissa kauden loppuun lainalla Oilersista, eikä hän missään vaiheessa siirtynyt organisaatioon.

### Maajoukkueura

Norell pelasi alle 20-vuotiaiden MM-kilpailuissa vuosina 2014 ja 2015, joista ensimmäinen turnaus päättyi hopeaan. Hän pelasi myös alle 18-vuotiaiden MM-kilpailuissa vuonna 2013, jolloin valmennus valitsi Norellin Ruotsin turnauksen yhdeksi kolmesta parhaasta pelaajasta. Hänet valittiin myös Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Yhteensä hän on pelannut 31 nuorten ja kymmenen poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | Djurgårdens IF | SuperElit | – | – | – | – | – | 1 | 0 | 0 | 0 | 0 |
| 2012–2013 | Djurgårdens IF | SuperElit | 33 | 1 | 4 | 5 | 4 | 2 | 0 | 0 | 0 | 2 | U18 | 5 | 0 | 0 | 0 | 2 |
| 2013–2014 | Djurgårdens IF | SuperElit | 1 | 0 | 0 | 0 | 0 | – | – | – | – | – | JMM | 7 | 1 | 0 | 1 | 2 |
|  | Djurgårdens IF | Allsvenskan | 22 | 0 | 5 | 5 | 10 | – | – | – | – | – |
| 2014–2015 | Djurgårdens IF | SuperElit | 1 | 0 | 0 | 0 | 0 | – | – | – | – | – | JMM | 7 | 0 | 1 | 1 | 8 |
|  | Djurgårdens IF | SHL | 48 | 3 | 6 | 9 | 12 | 2 | 0 | 0 | 0 | 0 |
|  | Rockford IceHogs | AHL | – | – | – | – | – | 3 | 0 | 0 | 0 | 2 |
| 2015–2016 | Djurgårdens IF | SHL | 51 | 2 | 6 | 8 | 16 | 7 | 0 | 0 | 0 | 2 |
|  | Rockford IceHogs | AHL | 8 | 0 | 2 | 2 | 2 | 2 | 0 | 0 | 0 | 2 |
| 2016–2017 | Rockford IceHogs | AHL | 65 | 1 | 8 | 9 | 18 | – | – | – | – | – |
| 2017–2018 | Rockford IceHogs | AHL | 63 | 2 | 5 | 7 | 39 | – | – | – | – | – |
| 2018–2019 | Djurgårdens IF | SHL | 52 | 1 | 5 | 6 | 18 | 19 | 2 | 4 | 6 | 8 |
| 2019–2020 | Djurgårdens IF | SHL | 51 | 2 | 3 | 5 | 22 | – | – | – | – | – |
| 2020–2021 | Djurgårdens IF | SHL | 52 | 3 | 3 | 6 | 26 | 3 | 0 | 0 | 0 | 0 |
| 2021–2022 | IK Oskarshamn | SHL | 50 | 3 | 9 | 12 | 34 | 10 | 1 | 3 | 4 | 6 |
| 2022–2023 | IK Oskarshamn | SHL | 52 | 2 | 3 | 5 | 24 | 3 | 0 | 0 | 0 | 0 |
| 7 kautta | yhteensä | SHL | 356 | 16 | 35 | 51 | 152 | 44 | 3 | 7 | 10 | 16 |
| 4 kautta | yhteensä | AHL | 136 | 3 | 15 | 18 | 59 | 5 | 0 | 0 | 0 | 4 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Robin Norell**.
* Robin Norell The Internet Hockey Databasessa (englanniksi)
* Robin Norell Eurohockey-sivustolla (englanniksi)
* Robin Norell *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Robin Norell *Elite Prospects*. Everysport Media Group AB.  (englanniksi)
2. ↑  Game detail: 23 Aug 2014, PSG Zlin - Djurgården Stockholm *Eurohockey.com*.  23.8.2014. European Ice Hockey Online AB & eSports.cz s.r.o. Viitattu 24.8.2018. (englanniksi)
3. ↑  Robin Norell *SHL.se*. SHL AB. Viitattu 24.8.2018. (ruotsiksi)
4. ↑  IceHogs sign Dahlstrom and Norell *nhl.com/blackhawks*.  9.4.2015. Chicago Blackhawks. Viitattu 24.8.2018. (englanniksi)
5. 1 2  Robin Norell The Internet Hockey Databasessa (englanniksi)
6. ↑  Widerberg, Joel; Peterson, Jimmy: Norell har skrivit på för ett nytt år *difhockey.se*.  26.5.2015. Djurgården Hockey AB. Viitattu 24.8.2018. (ruotsiksi)
7. ↑  Blackhawks agree to terms with Norell *nhl.com/blackhawks*.  31.3.2016. Chicago Blackhawks. Viitattu 24.8.2018. (englanniksi)
8. ↑  Alla detaljer på plats – Norell klar *difhockey.se*.  23.8.2018. Djurgården Hockey AB. Viitattu 24.8.2018. (ruotsiksi)
9. ↑  Norell klar för två år till i Djurgården *difhockey.se*.  17.12.2018. Djurgården Hockey AB. Viitattu 14.11.2019. (ruotsiksi)
10. ↑  RELEASE: Oilers acquire defencemen Brandon Manning and Robin Norell *nhl.com/oilers*.  31.12.2018. Edmonton Oilers. Viitattu 14.11.2019. (englanniksi)
11. ↑  Alanen, Lassi: Oilers suoritti kaksi pelaajakauppaa - McDavidin vuosia sitten telonut Manning joukkueen uusin vahvistus *Jatkoaika.com*. Jatkoaika r.y. Viitattu 2.1.2019.
12. ↑  Best Player of the Game selected by the Team (pdf) *stats.iihf.com*.  28.4.2013. IIHF. Viitattu 24.8.2018. (englanniksi)